FI
12.6.2023
Euroopan unionin virallinen lehti
C 205/35
UNIONIN YLEINEN TUOMIOISTUIN Unionin yleisen tuomioistuimen tuomio 8.3.2023 – Campine ja Campine Recycling v. komissio (Asia T-94/20) (1) (Sopimussuhteen ulkopuolinen vastuu – Kilpailu – Kartellit tai muut yhteistoimintajärjestelyt – Auton akkujen kierrätysmarkkinat – Päätös, jolla SEUT 102 artiklan rikkominen todetaan – Tuomio, jolla kumotaan päätös osittain ja pienennetään määrätyn sakon määrää – Komission kieltäytyminen maksamasta viivästyskorkoja – SEUT 266 artikla – Delegoidun asetuksen (EU) N:o 1268/2012 90 artiklan 4 kohta – Oikeussäännön, jolla annetaan yksityisille oikeuksia, riittävän ilmeinen rikkominen – Viivästyskoron korkokanta) (2023/C 205/39) Oikeudenkäyntikieli: englanti Asianosaiset Kantajat: Campine (Beerse, Belgia) ja Campine Recycling (Beerse) (edustajat: asianajajat C. Verdonck ja B. Gielen)
Vastaaja: Euroopan komissio (asiamiehet: P. Rossi, G. Wilms ja L. Wildpanner)
Oikeudenkäynnin kohde Kantajat ovat vaatineet ensisijaisesti SEUT 268 artiklaan ja SEUT 340 artiklan toiseen kohtaan, luettuina yhdessä SEUT 266 artiklan toisen kohdan kanssa, perustuvalla kanteellaan sen vahingon korvaamista, jonka ne väittävät aiheutuneen siitä, ettei Euroopan komissio ollut maksanut viivästyskorkoja, jotka oli niiden mukaan maksettava 7.11.2019 annetun tuomion Campine ja Campine Recycling v. komissio (T-240/17, ei julkaistu, EU:T:2019:778) johdosta, sekä tälle vahingonkor­ vaukselle kertyneitä viivästyskorkoja, ja toissijaisesti SEUT 263 artiklan neljännen kohdan perusteella 13.1.2020 päivättyyn komission kirjeeseen sekä 10.12.2019 päivättyyn komission sähköpostiin sisältyvän sen päätöksen kumoamista, jolla kyseisten viivästyskorkojen maksamisesta kieltäydyttiin, ja komission velvoittamista suorittamaan korvaus SEUT 340 artiklan nojalla tai toteuttamaan toimenpiteet noudattaakseen kaikilta osin mainittua tuomiota SEUT 266 artiklan ensimmäisessä kohdassa vahvistettujen vaatimusten mukaisesti.
Tuomiolauselma 1) Komissio velvoitetaan maksamaan 300 637,32 euron suuruinen korvaus Campinelle ja Campine Recyclingille näille aiheutuneesta vahingosta.
2) Ensimmäisessä kohdassa tarkoitettuun korvaukseen lisätään viivästyskorko, joka lasketaan 11.12.2019 alkaen aina korvauksen täysimääräiseen suoritukseen saakka Euroopan keskuspankin (EKP) perusrahoitusoperaatioihinsa soveltaman korkokannan mukaisesti 3,5 prosenttiyksiköllä korotettuna.
3) Komissio vastaa omista oikeudenkäyntikuluistaan, ja se velvoitetaan korvaamaan Campine ja Campine Recyclingin oikeudenkäyntikulut.
(1)
EUVL C 137, 27.4.2020.